# TX de la Llebre

TX de la Llebre (TX Leporis) és un estel variable de magnitud aparent mitjana +6,54 situada a la constel·lació de la Llebre. Catalogada com a variable Alpha² Canum Venaticorum, mostra una variació de lluentor de 0,04 magnituds. S'hi troba a 775 anys llum de distància del sistema solar.
TX de la Llebre és una subgegant de tipus espectral B8/B9IV amb una temperatura efectiva de 12.650 K. Llueix amb una lluminositat 257 vegades superior a la lluminositat solar i la seva massa és 3,6 vegades major que la del Sol. Té una edat de 144 milions d'anys, cosa que suposa unes 2/3 parts de la seva vida com a estel de la seqüència principal. Gira sobre si mateixa amb una velocitat de rotació projectada de 72 km/s.
TX de la Llebre és un estel químicament peculiar deficient en heli, semblant a α Sculptoris. En comparació al Sol, és lleugerament deficient en elements lleugers, a excepció del silici, «sobreabundant» en un factor de 1,8. D'altra banda, els nivells d'elements pesats són molt més alts que en el Sol. El titani és 55 vegades més abundant que en el nostre estel i elements com a manganès, estronci, itri i zirconi són 100 vegades més abundants. Els elements de terres rares arriben a aconseguir nivells 1.000 vegades més elevats que en el Sol. Així mateix destaca el seu intens camp magnètic longitudinal de 1.059 g, superat només per un reduït nombre d'estels, entre elles HD 154708 i HD 157751.
TX de la Llebre forma un estel doble amb YZ Leporis (HD 34798 / HR 1753), estel de tipus B5IV/V la separació visual de la qual és de 39 segons d'arc. És un estel polsant de llarg període (LPB) la lluentor del qual oscil·la entre magnitud +6,30 i +6,36.

## Referències

* ↑ Afirmat a: Catalogue of two-dimensional spectral types for the HD stars, Vol.4. Indicat a la font segons: SIMBAD. Autor: Nancy Houk. Llengua del terme, de l'obra o del nom: anglès. Data de publicació: 1988.
* 1 2 3 4 5 6 Afirmat a: Gaia Early Data Release 3. Indicat a la font segons: SIMBAD. Llengua del terme, de l'obra o del nom: anglès. Data de publicació: 3 desembre 2020.
* ↑ Oleg Kochukhov «Interferometry of chemically peculiar stars: theoretical predictions versus modern observing facilities» (en anglès). Monthly Notices of the Royal Astronomical Society, 2, 23-07-2014, pàg. 1629–1642. DOI: 10.1093/MNRAS/STU1259.
* ↑ Afirmat a: SIMBAD.
* 1 2 3 «Stellar atmospheric parameters for 754 spectra from the X-shooter Spectral Library». Astronomy and Astrophysics, 7-2019. DOI: 10.1051/0004-6361/201834273.
* ↑ Afirmat a: Catàleg de velocitats rotacionals dels estels. Indicat a la font segons: SIMBAD. Llengua del terme, de l'obra o del nom: anglès. Data de publicació: juny 1970.
* ↑ «Pulkovo Compilation of Radial Velocities for 35 495 Hipparcos stars in a common system» (en anglès). Astronomy Letters, 11, 11-2006, pàg. 759–771. DOI: 10.1134/S1063773706110065.
* 1 2 «V* TX Lep -- Variable Star of alpha2 CVn type» (en anglès). SIMBAD (Centre de Dades astronòmiques d'Estrasburg). [Consulta: 10 gener 2021].
* 1 2 TX Leporis Arxivat 2016-03-04 a Wayback Machine. (The Bright Star Catalogue)
* 1 2 «TX Lep» (en anglès). VizieR - Catàleg General d'Estrelles Variables. [Consulta: 10 gener 2021].
* 1 2 Kochukhov, O.; Bagnulo, S. «Evolutionary state of magnetic chemically peculiar stars». Astronomy and Astrophysics, 450, 2, 2006. pp. 763-775.
* ↑ Alonso, M. S.; López-García, Z.; Malaroda, S.; Leone, F. «Elemental abundance studies of CP stars. The helium-weak stars HD 19400, HD 34797 and HD 35456*». Astronomy and Astrophysics, 402, 2003. pp. 331-334.
* ↑ «V* YZ Lep -- Pulsating variable Star» (en anglès). SIMBAD (Centre de Dades astronòmiques d'Estrasburg). [Consulta: 10 gener 2021].